Tiedote, julkaisuvapaa heti

**Talven Mestariliikkujakampanja päättyi**

Kahdeksas Talven Mestariliikkujakampanja päättyi ja voisi sanoa, että lähes viimepäiviin saakka olosuhteet talviliikunnalle säilyivät erinomaisina. Nyt kevät vaikuttaa etenevän reippain askelin ja on aika kaivaa olosuhteisiin paremmin sopivat liikuntavälineet kaapista ja jatkaa liikkumista.

Mestariliikkujakampanjan tavoitteenahan oli haastaa ja motivoida liikkumaan hiihtäen, juosten, kävellen, sauvakävellen, lumikenkäillen, retkiluistellen ja/tai potkukelkkaillen kampanjan aikana 14.1.-31.3.2019.

Mestariliikkujaksi pääsee, kun on suorittanut vähintään 35 kertaa eri päivinä vähintään 500 km ja Kisälli-liikkujaksi, kun suorituksia on vähintään 20 kertaa ja vähintään 250 km kriteerien mukaisilla liikuntamuodoilla. Mestariliikkujatittelin hinta 15€ ja Kisälliliikkujatittelillä 10€.

**Uutuutena maksuton osallistuminen, sekä nuorten oma sarja**

Osallistuminen kampanjaan voi tapahtua myöskin maksutta, riittää, kun ilmoitat omat tietosi ja oman suoritusmääräsi 7.4. mennessä kampanjan nettisivuille. Näin toimien olet mukana 100 € lahjakortin arvonnassa. Myös alle 20 -vuotiaille oma sarja ja palkinnot!

Kampanjan päätöstilaisuus palkituille järjestetään perinteiseen tapaan Jämin luontokeskuksessa to 2.5. Tilaisuus aloitetaan kakkukahveilla, kuullaan asiantuntijan luento luontoliikunnasta ja suoritetaan palkitsemiset.

Mestariliikkujat palkitaan mitalilla ja diplomilla, Kisällit diplomilla ja kaikkien heidän kesken arvotaan Häijään Urheilutarvikkeen lahjakortti kuten aiempinakin vuosina. Lasku ja kutsu lähetetään ilmoittautumisen jälkeen. Nyt tarkistamaan harjoituspäiväkirjoja ja ilmoittamaan suorituksia – nähdään Jämillä!

**Lisätietoja ja ilmoittautuminen kampanjaan 7.4. mennessä** [**www.satakunnanhiihto.fi**](http://www.satakunnanhiihto.fi)**.**

Suora ilmoittautumislinkki:

<https://www.ilmarix.fi/tietoverkko/isoilmari.nsf/ilmoall?openform&s=n&id=44CCD67F4324C090C225837F002F9A2F>

Järjestäjät: Satakunnan Hiihto ry, LiikU ry, TUL:n Satakunnan piiri ry, Porin Latu ry.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Satakunnan hiihto ry** / harrastevaliokunta pj. Pekka Pihlajamäki, p. k. 044 362 4786, [pekka.pihlajamaki@winnova.fi](mailto:pekka.pihlajamaki@winnova.fi)

**LiikU**, terveysliikunnan kehittäjä Juha Koskelo, p. 050 536 0334, [juha.koskelo@liiku.fi](mailto:juha.koskelo@liiku.fi)

**TUL:n Satakunnan piiri ry**, Päivi Luontola, p. 040 081 7114, [paivi.luontola@tulsatakunta.com](mailto:paivi.luontola@tulsatakunta.com)

**Porin Latu ry**, Timo Korhonen, p.0400 531034, [timpen.postit@pp.inet.fi](mailto:timpen.postit@pp.inet.fi)